Rikors ippreżentat fit-23 ta’ Mejju 2024 – Ezubov vs Il-Kunsill
(Kawża T-273/23)
Lingwa tal-kawża: l-Ingliż
Partijiet
Rikorrent: Pavel Ezubov (Moska, ir-Russja) (rappreżentanti: D. Rovetta, M. Campa u V. Villante, avukati)
Konvenut: Il-Kunsill tal-Unjoni Ewropea
Talbiet
Ir-rikorrent jitlob li l-Qorti Ġenerali jogħġobha:
tannulla d-Deċiżjoni tal-Kunsill (PESK) 2024/847 tat-12 ta’ Marzu 2024 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna 1 ;
tannulla r-Regolament ta’ Implimentazzjoni tal-Kunsill (UE) 2024/849 tat-12 ta’ Marzu 2024 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina 1 u
tikkundanna lill-Kunsill għall-ispejjeż ta’ din il-proċedura.
Motivi u argumenti prinċipali
Insostenn tar-rikors, ir-rikorrent jinvoka erba’ motivi.
1.    L-ewwel motiv, ibbażat fuq ksur tal-obbligu ta’ motivazzjoni, tal-Artikolu 296 tat-TFUE u tal-Artikolu 41(2)(c) tal-Karta tad-Drittijiet Fundamentali tal-Unjoni kif ukoll il-ksur tad-dritt għal protezzjoni ġudizzjarja effettiva u tal-Artikolu 47 tal-Karta tad-Drittijiet Fundamentali.
2.    It-tieni motiv, ibbażat fuq ksur tal-kriterji l-ġodda għall-elenkar fl-Artikolu 1(1)(e) u fl-Artikolu 2(1)(g) tad-Deċiżjoni 2014/145/PESK kif ukoll fl-Artikolu 3(1)(g) tar-Regolament (UE) Nru 269/2014, introdott bl-atti ta’ Ġunju 2023 - eċċezzjoni ta’ illegalità taħt l-Artikolu 277 TFUE.
3. It-tielet motiv, ibbażat fuq żball manifest ta’ evalwazzjoni – nuqqas ta’ konformità mal-oneru tal-prova – fl-Artikolu 1(1)(e) u fl-Artikolu 2(1)(g) tad-Deċiżjoni tal-Kunsill 2014/145/PESK u fl-Artikolu 3(10(g) tar-Regolament (UE) Nru 269/2014, it-tnejn dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina.
4.    Ir-raba’ motiv, ibbażat fuq ksur tal-prinċipju ta’ proporzjonalità kif ukoll ksur tad-drittijiet fundamentali tar-rikorrent, ksur tad-drittijiet fundamentali tar-rikorrent ta’ proprjetà u tal-libertà ta’ impriża kif ukoll ksur tal-Artikoli 16 u 17 tal-Karta Drittijiet Fundamentali tal-Unjoni.
____________
1 ĠU L, 2024/847.
1 ĠU L, 2024/849.